གསང་སྔགས་ཀྱི་གནད་དོན་བཅུ་གསུམ་
མ་བུ་འགྲེལ་དང་བཅས་པ་
བཞུགས་སྟོ། །
།བླ་མ་དམ་པ་རྣམས་ལ་ཕྱག་འཚལ་ལོ། །གསང་སྔགས་ཀྱི་སྒོར་འཇུག་པ་
ལ། གསང་སྔགས་ཀྱི་སྐབས་དོན་བཅུ་གསུམ་གལ་ཆེ་སྟེ། ཐབས་ཤེས་རབ་ཀྱི་སྒོ་ནས་
སྔོན་འགྲོ་བསྐྱེད་རིམ་གྱི་སྐབས། ཆེ་བ་ང་རྒྱལ་གྱི་སྒོ་ནས་དྲག་པོ་མཚམས་ཀྱི་སྐབས།
མོས་པ་དང་གུས་པའི་སྒོ་ནས། ། སྤྱན་དྲངས་བཞུགས་གསོལ་གྱི་སྐབས། ལུས་ངག་
ཡིད་གསུམ་གྱི་སྒོ་ནས་ཕྱག་འཚལ་བའི་སྐབས། དད་པ་དང་དམ་ཚིག་གི་སྒོ་ནས།
མཆོད་པ་འབུལ་བའི་སྐབས། འགྱོད་པ་དྲག་པོའི་སྒོ་ནས་བཤགས་པ་འབུལ་བའི་
སྐབས། བརྩོན་འགྲུས་དང་ལོངས་སྤྱོད་ཀྱི་སྒོ་ནས་ཚོགས་འབུལ་བའི་སྐབས། ཤེས་
རབ་རྩལ་གྱི་སྒོ་ནས་བསྟོད་བསྐུལ་བྱ་བའི་སྐབས། ཏིང་འཛིན་རྩལ་གྱི་སྒོ་ནས་འདུལ་
བྱ་དང་འདུལ་བྱེད་ཀྱི་སྐབས། རིག་པ་རྩལ་གྱི་སྒོ་ནས་འགུགས་ཅིང་བསྒྲལ་བའི་
སྐབས། བདག་གཞན་གཉིས་མེད་ཀྱི་སྒོ་ནས་དངོས་གྲུབ་བླང་བའི་སྐབས། ཐུགས་
རྗེ་འགྲོ་དོན་གྱི་སྒོ་ནས་གཏོར་མ་སྐྱོང་བའི་སྐབས། རྩེ་གཅིག་ཏིང་འཛིན་གྱི་སྒོ་ནས་
རྒྱས་བཏབ་པའི་སྐབས། གསང་སྔགས་ཀྱི་སྐབས་དོན་བཅུ་གསུམ་པོ་འདི། མི་ཤེས་ན་
མུན་ནག་གི་མཛུབ་ཡུགས་དང་འདྲ་སྟེ། སུས་ཀྱང་མི་གོའོ། །སྐབས་དོན་བཅུ་གསུམ་
191

གསུང་རབ་སྒོ་མཛོད་རིན་པོ་ཆེའི་གླེགས་བམ།
132
གྱི་གདམས་ངག་ལ། ཐབས་ཤེས་རབ་ཀྱི་སྒོ་ནས་སྔོན་འགྲོ་དང་བསྐྱེད་རིམ་གོང་ལྟར་
གསལ་བ་ཐབས་ཡིན་ཏེ། གསལ་བ་དངོས་མེད་ཤེས་རབ་ཡིན། ཐབས་ཤེས་གཉིས་
ཀྱི་སྒོ་ནས་སྒོ་ལ་རྣམ་པ་གསུམ་སྟེ། ཐོས་བསམ་ཤེས་རབ་ཀྱི་སྒོ་དང་གཅིག །ཉམས་
མྱོང་ཏིང་འཛིན་གྱི་སྒོ་དང་གཉིས། སྒོམ་པ་ཀློང་དུ་གྱུར་པའི་སྒོ་དང་གསུམ། སྒོ་དེ་
གསུམ་ཕྱེད་པས་འགྲོ་ལམ་ཡངས་པ་ཡིན། སྔོན་འགྲོ་ལ་ཡོ་བྱད་སྔོན་དུ་འགྲོ་བའམ།
དམ་རྫས་རྣམ་པ་ལྔ་ཡིན། ལྷ་ངོ་སྔོན་དུ་འགྲོ་བ་ལ་བླ་མས་ལྷ་བསྟན་ནས་གསལ་
བར་བསྒོམ་པ་ཡིན། དམ་བཅའ་སྔོན་དུ་འགྲོ་བ་དབང་དང་རིམ་པའི་དུས་སུ། བླ་མ་
སྤྱན་དྲངས་ཁས་བླངས་དང་དམ་བཅའ་བྱ་བ་ཡིན། སྐྱེད་པ་ལ་ཕྱི་སྣང་བ་ལ་བསྐྱེད་
པ། ནང་ཕུང་པོ་ལ་སྐྱེད་པ། གསང་བ་རིག་པ་ལ་བསྐྱེད་པའོ། །སྔོན་འགྲོ་དང་བསྐྱེད་
རིམ་ཀྱི་གདམས་ངག་གོ །ཆེ་བ་ང་རྒྱལ་གྱི་སྒོ་ནས་དྲག་པོས་མཚམས་ཀྱི་སྐབས་ལ། ཕྱི་
མཚམས་ནང་མཚམས་གསང་མཚམས་གསུམ། ལྷའི་གཟི་བྱིན་སྔགས་ཀྱི་འོད་ཟེར་
གྱིས། ཕྱི་དགྲ་བགེགས་ལ་གཅོད། ནང་ཡེ་ཤེས་ཀྱི་འོད་ཟེར་དང་ཏིང་འཛིན་གྱི་རྩལ་
གྱིས་ནང་དུག་ལྔ་ལ་གཅོད། བླ་མའི་གདམས་ངག་དང་རང་གི་རིག་པའི་རྩལ་གྱིས།
གསང་བ་མ་རིག་པ་ལ་གཅོད། སྤྱིར་འཁྲུལ་དང་མ་འཁྲུལ་མཚམས་བཅད་པའི་ཕྱིར་
ན་མཚམས། འཁོར་བ་དང་མྱ་ངན་ལས་འདས་དང་མ་འདས་མཚམས་བཅད་པའི་
ཕྱིར་ན་མཚམས། དགེའ་བ་དང་མི་དགེའ་བ་མཚམས་བཅད་པའི་ཕྱིར་ན་མཚམས།
མཚམས་ཀྱི་འཚམས་དང༌། མཚམས་ཆེན་པོ་དང་གསུམ་བཅད་ཆོད་པ་མ་བཅད་
ཀྱང་ཆོད། བཅད་ཀྱང་ཆོད་པའི་མཚམས། དེ་ཁོ་ན་ཉིད་དགོངས་པ་དོན་གྱི་མཚམས།
གཅོད་བྱའི་ཡུལ། གཅོད་བྱེད་ཀྱི་ཐབས། བཅད་པའི་འབྲས་བུ་ནི། གཏར་ཚན་ལ་
སྦུར་མ་མི་ཆགས་པ་ལྟར་བཅད་པ་དང་། དུག་གི་སྡོང་པོ་རང་འདྲིལ་བ་ལྟར་གཅད་
པ་དང་། རིན་ཆེན་གླིང་ན་བོང་རྡོ་རྙེད་པ་ལྟར་བཅད་པ་དང་གསུམ། མོས་པ་གུས་
192

རྒྱུད་སྡེ།
གསང་སྔགས་གནད་འགྲེལ།
པའི་སྒོ་ནས་སྤྱན་དྲངས་བའི་སྐབས། བོན་ཉིད་ཀྱི་དབྱིངས་ནས་ཡེ་ཤེས་ཀྱི་ཁྲོ་བོ་སྤྱན་
དྲངས། ཡེ་ཤེས་ཀྱི་ཀློང་ནས་སྤྲུལ་པའི་ཁྲོ་བོ་སྤྱན་དྲངས། འཇིག་རྟེན་ཁམས་ནས་
ལས་ཀྱི་ཁྲོ་བོ་སྤྱན་དྲངས། ཡེ་ཤེས་ཀྱི་ཁྲོ་བོ་སེམས་ཉིད་ཀྱི་ངང་ལ་བཞུགས་སུ་གསོལ།
སྤྲུལ་པའི་ཁྲོ་བོ་བཞི་སྡུས་ཀྱི་ཕུང་པོ་ལ་བཞུགས་སུ་གསོལ། ལས་ཀྱི་ཁྲོ་བོ་གཏོར་མ་
དང་དཀྱིལ་འཁོར་ལ་བཞུགས་སུ་གསོལ། དེ་ནི་སྤྱན་དྲངས་བཞུགས་གསོལ་གྱི་སྐབས་
སོ། །ལུས་ངག་ཡིད་གསུམ་གྱི་སྒོ་ནས་ཕྱག་བཙལ་བའི་སྐབས་ལ། འདི་ལྟར་སྣང་བའི་
ལམ་འདྲེན་ཅིང་། མ་ནོར་ངེས་པའི་དོན་རྟོགས་པ། ཡེ་ཤེས་ལྷ་ལ་ཕྱག་འཚལ་བ་དང་
གཅིག །རང་བཞིན་སྤྲོས་བྲལ་བདེ་ཆེན་ལྷུན་གྲུབ་བར་ཆོད་སེལ་མཛད་པ། སྤྲུལ་
པའི་ལྷ་ལ་ཕྱག་འཚལ་བ་དང་གཉིས། ཐུགས་རྗེ་ཤུགས་ལས་འབྱུང་། བྱིན་རླབས་
སྟོབས་དང་ལྡན། དགྲ་བགེགས་སྒྲོལ་མཛད་པ། ལས་ཀྱི་ལྷ་ལ་ཕྱག་འཚལ་བ་དང་
གསུམ། གསང་སྔགས་དོན་གྱི་ཕྱག་གསུམ་མོ། །དད་མོས་གུས་པའི་སྒོ་ནས་མཆོད་པ་
འབུལ་བའི་སྐབས་ལ་ཏིང་ངེ་འཛིན་གྱི་མཆོད་པ་ཡེ་ཤེས་ཀྱི་ལྷ་ལ་འབུལ། སྔགས་དང་
ཕྱག་རྒྱའི་མཆོད་པ་སྤྲུལ་པའི་ལྷ་ལ་འབུལ། རྫས་དང་ཡོ་བྱད་ཀྱི་མཆོད་པ་ལས་ཀྱི་
ལྷ་ལ་འབུལ། གསང་སྔགས་ཀྱི་སྒོ་ནས་མཆོད་པ་རྣམ་པ་གསུམ་དེ་ལྟར་རོ། །འགྱོད་
སེམས་དྲག་པོས་སྒོ་ནས་བཤགས་པ་དབུལ་བ་ལ། ཡེ་ཤེས་ཐུགས་ཀྱི་བཤགས་པ་ནི།
རང་འབྱུང་ཡེ་ཤེས་ཁོང་ནས་ཤར་བ་སྟེ། ཡེ་ཤེས་ཐུགས་ཀྱི་བཤགས་པ་ཡིན། གནོང་
འགྱོད་སེམས་ཀྱི་བཤགས་པ་ནི། སྔར་གྱི་ལས་ངན་ལ་འགྱོད་སེམས་སྐྱེས་པ། གནོང་
འགྱོད་སེམས་ཀྱི་བཤགས་པ་ཡིན། ཁོང་སྒྲིབ་ལས་ཀྱི་བཤགས་པ་ནི། ཡེ་ཤེས་ཁྲོ་བའི་
སྙེན་པ་ཆུ་བོའི་གཞུང་ལྟར་འདྲེན་པ། ཁོང་སྒྲིབ་ལས་ཀྱི་བཤགས་པ་ཡིན། གང་ཟག་
འཁྲུལ་པའི་བཤགས་པ་ནི། ཀློག་འདོན་པ་དང་། ཚྭ་ཚྭ་བཏབ་པ་དང༌། ཆབ་གཏོར་
བཏང་བ་དང་། ཉེའུ་འདོན་བྱ་བ་དང་། ལམ་འཕྲང་བཅོས་པ་དང་། ལྷ་ཁང་མཆོད་
193

གསུང་རབ་སྒོ་མཛོད་རིན་པོ་ཆེའི་གླེགས་བམ། 132
རྟེན་ལ་བསྐོར་བ་དང་། ཚིག་གི་བཤགས་པ་བྱེད་པའོ། །ཡང་དག་དོན་གྱི་བཤགས་
པ་ནི་ཏིང་ངེ་འཛིན། བཤགས་པའི་ཡུལ་ཡི་དམ་གྱི་ལྷ། བཤགས་པའི་གནས་བླ་མ་
དང་སློབ་དཔོན། བཤགས་པའི་དཔང་པོ་རང་གི་སེམས་ཉིད། སྒོ་ལུས་ངག་ཡིད་
གསུམ། འབུལ་བའི་རྒྱུ་དུག་ལྔ། བཤགས་པར་བྱེད་པ་རང་རིག་ཁོང་ནས་ཤར་བ་
ཡིན། བཤགས་པའི་དོན་དེ་ལྟར་རོ། །བརྩོན་འགྲུས་དང་ཡོ་བྱད་ཀྱི་སྒོ་ནས་ཚོགས་ཀྱི་
སྐབས་ལ་སྣང་བ་མི་བཟད་བརྒྱན་གྱི་འཁོར་ལོ་འབུལ་བ་དང་། བྱིན་རླབས་མི་བཟད་
རྒྱན་གྱི་འཁོར་ལོ་འབུལ་བ་དང༌། ཡེ་ཤེས་མི་བཟད་རྒྱན་གྱི་འཁོར་ལོ་འབུལ་བ་དང་།
སྣང་བ་མི་བཟད་རྒྱན་གྱི་འཁོར་ལོ་འབུལ་བ་ལ། ཉི་ཟླ་ཟུང་གཅིག་གསལ་བའི་མར་མེ་
རུ་བྱིན་གྱིས་བརླབས་ལ་འབུལ། དེ་ལ་སོགས་འོད་ཆེ་བ་དང་ཆུང་བ་དང་། སྲིན་བུ་
མེ་ཁྱེར་གྱི་འོད་ཡན་ཆོད་བྱིན་གྱིས་རླབས་ལ་འབུལ། ཕྱིའི་རྒྱ་མཚོ་ཐམས་ཅད་བདུད་
རྩིར་བྱིན་གྱིས་རླབས་ལ་འབུལ། དེ་ལ་སོགས་ཆུ་ཆེ་བ་དང༌། ཆུང་བ་དང་། ཁྲོན་
པའི་ཆུ་ཡན་ཆོད་བདུད་རྩིར་བྱིན་གྱིས་བརླབས་ལ་འབུལ། དབུས་ཀྱི་རི་རབ་ལྷུན་པོ་
གསས་བཤོས་སུ་བྱིན་གྱིས་རླབས་ལ་འབུལ། དེ་ལ་སོགས་རི་ཆེ་བ་དང་ཆུང་བ་དང་
རི་བྲན་ཐམས་ཅད་བྱིན་གྱིས་རླབས་ལ་འབུལ། ཕྱི་སྣོད་ཀྱི་འཇིག་རྟེན་གཞལ་ཡས་སུ་
བྱིན་གྱིས་བརླབས་ལ་འབུལ། དེ་ལ་སོགས་རང་གི་གཟུགས་ཀྱི་ཕུང་པོ་འབྱུང་བ་རྣམ་
ལྔ་ནང་ཁྲོལ་རྣམ་པ་ལྔ་དབང་པོ་སྒོ་ལྔ། རྣམ་པར་ཤེས་པ་ཚོགས་བརྒྱད་བྱིན་གྱིས་
བརླབས་ལ་འབུལ། ནང་བཅུད་ཀྱི་སེམས་ཅན་ལྷ་དང་ལྷ་མོར་བྱིན་གྱིས་བརླབས་ལ་
འབུལ། དེ་ལ་སོགས་རང་ལུས་ལ་གནས་པའི་སྲིན་བུ་བྱེ་བ་ས་ཡ། ཕྱིའི་སྐྲ་དང་བ་སྤུ་
བྱེ་བ་ས་ཡ་བྱིན་གྱིས་བརླབས་ལ་འབུལ། དེ་སྣང་བ་མི་བཟད་བརྒྱན་གྱི་འཁོར་ལོར་
བྱིན་གྱིས་རླབས་ལ་འབུལ་བའོ། །བྱིན་རླབས་མི་བཟད་བརྒྱན་གྱི་འཁོར་ལོར་འབུལ་བ་
ནི། གཟུགས་སུ་སྣང་བ་ཐམས་ཅད་གཟུགས་ཀྱི་ལྷ་མོས་གཟུགས་མཆོད་ཅི་རྙེད་པར་
194

རྒྱུད་སྡེ།
གསང་སྔགས་གནད་འགྲེལ།
སྙེད་
བྱིན་གྱིས་རླབས་ལ་མཆོད་པར་འབུལ། སྒྲ་རུ་གྲགས་པ་ཐམས་ཅད་ཀུན། སྒྲའི་ལྷ་མོ་
རྔ་གཤང་མས། སྒྲ་མཆོད་ཅི་རྙེད་པར་བྱིན་གྱིས་རླབས་ལ་མཆོད་པར་འབུལ། དྲི་ཅི་
་་པ་ཐམས་ཅད་དྲིའི་ལྷ་མོ་སྤོས་མེ་མས་དྲི་མཆོག་ཅི་སྙེད་པར་བྱིན་གྱིས་རླབས་ལ་
མཆོད་པར་འབུལ། རོ་ཞིམ་པ་དང་མི་ཞིམ་པ་ཐམས་ཅད། རོའི་ལྷ་མོ་བདུད་རྩི་མས་
རོ་མཆོག་མཆོད་པ་ཅི་སྙེད་པར་བྱིན་གྱིས་རླབས་ལ་མཆོད་པར་འབུལ། རེག་ཅི་སྙེད་
པ་ཐམས་ཅད་རེག་བྱའི་ལྷ་མོས་བྱིན་གྱིས་རློབས་ལ་མཆོད་པར་འབུལ། དེ་ལྟར་ཤེས་
ཙམ་ཉིད་ན། བྱིན་རླབས་མི་བཟད་བརྒྱན་གྱི་འཁོར་ལོ་རུ་འབུལ་བ་ཡིན། ཡེ་ཤེས་
མི་བཟད་རྒྱན་གྱི་འཁོར་ལོ་རུ་འབུལ་བ་ཡིན། ཡེ་ཤེས་མི་བཟད་རྒྱན་གྱི་འཁོར་ལོར་
འབུལ་བ་ལ། སྣང་བ་མ་གྷགས་པ་ས་ལེ་བ་འདི། མེ་ལོང་ལྟ་བུའི་ཡེ་ཤེས་སུ་བྱིན་གྱིས་
རླབས་ལ་མཆོད་པར་འབུལ། སྣ་ཚོགས་སྣང་བ་བོན་ཉིད་དུ་རོ་མཉམ་པས། མཉམ་
པ་ཉིད་ཀྱི་ཡེ་ཤེས་སུ་བྱིན་གྱིས་རླབས་ལ་མཆོད་པར་འབུལ། ཡིད་བྱ་བ་བྱེད་པས་བྱ་
བྱེད་ལ་ནན་ཏན་བྱས་པས། བྱ་བ་ནན་ཏན་གྱི་ཡེ་ཤེས་སུ་བྱིན་གྱིས་རླབས་ལ་མཆོད་
པར་འབུལ། སྟོང་པ་ཉིད་ཀྱི་ཡེ་ཤེས་ཀྱིས། མི་མངོན་པའི་དབྱིངས་ནས་བདའ་བསྒྱུར་
ནས། ནམ་མཁའ་དང་ས་གཞི་ཁེངས། ཡེ་ཤེས་མི་བཟད་བརྒྱན་གྱི་འཁོར་ལོར་འབུལ་
བའོ། །དེ་ལྟར་འབུལ་ཤེས་ན། ཡེ་ཤེས་མི་བཟད་བརྒྱན་གྱི་འཁོར་ལོ་འབུལ་བའི་
ཚོགས་དེ་ལྟར་རོ། །ཤེས་རབ་རྩལ་གྱི་སྒོ་ནས་ཡི་དམ་གྱི་ལྷ་ལ་སྟོད་བསྐུལ་བ་དང༌།
བསྲུངས་མ་དམ་ཅན་བསྐུལ་བ་དང་། ལས་མཁན་ཕོ་ཉ་རྣམས༌བཀྱེ་སྟེ༌བསྐུལ་བའོ། །
ཏིང་ངེ་འཛིན་གྱི་སྒོ་ནས་འདུལ་བྱ་འདུལ་བྱེད་ཀྱི་གོ་སྐབས་ལ། ཕྱི་དང་ནང་དང་
གསང་བ་གསུམ། ཕྱི་གདུལ་བྱ་དགྲ་བགེགས་ཡིན། ནང་འདུལ་བྱེད་དམ་ཅན་ཕོ་
མོ་ཡིན་ནོ། །ནང་གི་གདུལ་བྱ་དུག་ལྔ་རྣམ་པ་ལྔ། འདུལ་བྱེད་ཡེ་ཤེས་ཁྲོ་བོ་དང་ཁྲོ་
མོ། གསང་བ་ལྟར་གདུལ་བྱ་མ་རིག་པ། འདུལ་བྱེད་རིག་པ་ཡི་དམ་གྱི་ལྷ། དེ་གདུལ་
195

གསུང་རབ་སྒོ་མཛོད་རིན་པོ་ཆེའི་གླེགས་བམ།
132
བྱ་འདུལ་བྱེད་སྐབས་སོ། །རིག་པ་རྩལ་གྱི་སྒོ་ནས་དགུག་ཅིང་བསྒྲལ་བའི་སྐབས་ལ།
རིག་པའི་རྩལ་གྱིས་དགྲ་བགེགས་འགུགས་ཅིང་སྒྲལ་བ་དང་། སྔགས་ཀྱི་མཐུ་ཡིས་
རྣམ་རྟོག་འགུགས་ཅིང་བསྒྲལ་བ་དང་། ཏིང་ངེ་འཛིན་གྱི་རྩལ་གྱིས་འཁོར་བའི་རྩ་
རྒྱུན་འགུགས་ཅིང་བསྒྲལ་བ་དེ་ལྟར་རོ། །བདག་གཞན་གཉིས་མེད་ཀྱི་སྒོ་ནས་དངོས་
གྲུབ་བླང་བའི་སྐབས་ལ། ཕྱི་ནང་གསང་བའོ། །ཕྱིའི་དངོས་གྲུབ་འཇིག་རྟེན་གྱི་ལྷ་
གྷོན་ཀླུ་གྷོན་མཐུ་རྩལ་ཅན་ལ་བླང་སྟེ། འབྲང་རྒྱས་དང་ཚེ་བུམ་ལ་བརྟེན་ཏེ་བླང་།
ནང་གི་དངོས་གྲུབ་རྒྱལ་བ་ཞི་ཁྲོ་ལ་བླང་སྟེ། སྨན་རག་གཏོར་མ་ལ་བརྟེན་ཏེ་བླང་།
གསང་བའི་དངོས་གྲུབ་ཡི་དམ་གྱི་ལྷ་ལ་བླངས་ཏེ། བདུད་རྩི་གཏོར་མ་ལ་བརྟེན་ཏེ་
བླང་། དང་པོ་སྐུ་ལ་སྟིམ། བར་པ་གསུང་ལ་སྟིམ། ཐ་མ་ཐུགས་ལ་སྟིམ། སྟིམ་པ་
གསུམ་གྱི་གནད་ཤེས་ཙམ་ན། བདག་གཞན་གཉིས་སུ་མེད་པའོ། །ལྷག་པའི་སངས་
རྒྱས་གཅིག་གཞན་ནས་མི་ཚོལ། སྐབས་དོན་བཅུ་གསུམ་གྱི་གདམས་ངག་ཚར་རོ། །
གསང་སྔགས་ཀྱི་སྒོར་འཇུག་པ་ལ་རྟེན་གཏོར་མ་བཙལ་དགོས་པས། གཏོར་མ་
لا
ལ་ཤེས་ཚོད་རྣམ་པ་དགུ་ཡོད། དང་པོ་གཏོར་མ་བཅའ་བའི་དུས་སུ་གཏོར་མ་གཞལ་
ཡས་ཁང་དུ་ཤེས་པ། མ་འདལ་གདན་ཐོག་དུ་སྤྱན་དྲངས་པའི་དུས་ན། གཏོར་མ་
དཀྱིལ་འཁོར་དུ་ཤེས་པ་དང་། བཞུགས་སུ་གསོལ་བའི་དུས་ན་གཏོར་མ་ལྷ་རུ་ཤེས་
པ་དང་། རྫས་དང་ཡོ་བྱད་ཕུན་སུམ་ཚོགས་པའི་དུས་ན། གཏོར་མ་མཆོད་པར་ཤེས་
པ། རྣལ་འབྱོར་པ་དང་གཏོར་མ་ལ་བར་ཆོད་བགེགས་ཀྱིས་མི་ཚུགས་པས། གཏོར་
མ་དུག་དུ་ཤེས་པ་དང་། གཏོར་མ་དེ་ལ་ལྷ་སྲིན་སྡེ་བརྒྱད་འདུས་ཞིང་འཚོགས་པས།
གཏོར་མ་དམག་དུ་ཤེས་པ་དང༌། ཏིང་ངེ་འཛིན་གྱི་རྩལ་གྱིས་གཏོར་མ་དེ་འཕངས་
པས། གཏོར་མ་དེ་གང་ལ་ཕོག་པས་དུམ་བུར་གཏོང་བ། གཏོར་མ་མཚོན་དུ་ཤེས་པ་
གཏོར་མ་དེ་ལ་འདོད་པའི་ཡོན་ཏན་ཕུན་སུམ་ཚོགས་པས། གཏོར་མ་དངོས་
དང་།
196

རྒྱུད་སྡེ།
གསང་སྔགས་གནད་འགྲེལ།
གྲུབ་དུ་ཤེས་པ་དང་། གཏོར་མ་དེ་བྱང་ཆུབ་སེམས་སུ་འདུས་ཞིང༌། སྟོང་པའི་རྒྱས་
བཏབ་པས། གཏོར་མ་སངས་རྒྱས་སུ་ཤེས་པ་དང་དགུའོ། །ཤེས་ཚོད་རྣམ་པ་དགུ་པོ་
དེ་མི་ཤེས་ན། བཀའ་རྐུན་དམ་སྲིས་ཁྱེར། གཏོར་མའི་མན་ངག་ལྷ་སྒོམ་གྱི་གདམས་
པ་ཚར་རོ། །
༧ བླ་མ་དམ་པ་རྣམས་ལ་ཕྱག་འཚལ་ལོ། །གསང་སྔགས་ཀྱི་གནད་དོན་བཅུ་
གསུམ་གྱིས་བསྟན་པ་འདི་ལ། ཀུན་གཞི་ལ་རིག་པའི་གནད་མེད་ན། སངས་རྒྱས་རྩ་
ནས་བཟློག་པར་འགྱུར། མན་ངག་རྟེན་གྱི་གནད་མེད་ན། ལས་ཀྱི་མཐའ་འཐོར་བར་
འགྱུར། རང་འབྱུང་ཡེ་ཤེས་ཀྱི་གནད་མེད་ན། རྒྱུ་རྐྱེན་གཉིས་ལ་རག་ལུས་པར་
འགྱུར། ཐིག་ལེ་ཉག་གཅིག་གི་གནད་མེད་ན། འཁོར་བའི་སྒོ་ཡན་པར་འགྱུར། གཞི་
ལམ་འབྲས་བུའི་གནད་མེད་ན། ཐ་སྙད་ཚིག་ཕྱིར་འབྲེང༌། སྐྱེད་པ་ལ་རྫོགས་པའི་
གནད་མེད་ན། རྟག་པ་ཐེར་ཟུག་གི་གནས་སུ་གོལ། ཁྱད་པར་དམ་ཚིག་གནད་མེད་
ན། གསེར་སྦྲམ་རྒྱ་མཚོའི་སྟེང་དུ་ལྷུང་བ་དང་འདྲ། མཚོ་སྐྱོང་མེལ་ཙེའི་གནད་མེད་
ན། རྟག་ཆད་གོལ་སྒྲིབ་ཀྱི་དགྲས་ཁྱེར། བྱིན་རླབས་སྟོབས་ཀྱི་གནད་མེད་ན། བསྟན་
པའི་གདར་ཆད་པར་འགྱུར། བསྲེ་བ་བཞིའི་གནད་མེད་ན། འཁོར་འདས་གཉིས་པོ་
རྒྱ་ཆད་པར་འགྱུར། རྟོགས་པ་སྟོབས་ཀྱི་གནད་མེད་ན། རིག་པའི་རྩལ་མི་རྫོགས།
བདེ་བ་ཆེན་པོའི་གནད་མེད་ན།། སྟོང་པ་ཕྱལ་པའི་ཐར་ལྷུང་། རིག་པ་ཡེ་ཤེས་ཀྱི་
གནད་མེད་ན། སྐྱེ་མཆེད་མུ་བཞིའི་ལྷ་རུ་གོལ། མན་ངག་གཅིག་རྫོགས་གི་གནད་
མེད་ན། བློ་ཐ་སྙད་ཀྱི་ཚིག་ཕྱིར་འབྲེང་། གནད་བཅུ་གསུམ་ཨག་ཐཾ། ཀུན་གཞི་ལ་
རིག་པའི་གནད་ལ། ཀུན་གཞི་ལ་ཁྱབ་བདག་འུབ་ཆུབ། གཅིག་གི་ངང་ལ་མཉམ་
ཉིད་དུ་གནས་པ། དཔེར་ན་རྒྱ་ཞོ་མནན་པ་འདྲ། ཐམས་ཅད་སེམས་ལ་མཉམ་པར་
གནས་པའོ། །གནས་དེ་ནས་མ་འཕར་མ་རྟོགས་ཀྱི་བར་དུ་ཐར་པ་ཐོབ་པའི་ཐབས་
197

གསུང་རབ་སྒོ་མཛོད་རིན་པོ་ཆེའི་གླེགས་བམ། 132
མེད།
དེའི་ཕྱིར་ན་ཀུན་གཞི་ལ་རིག་པའི་གནད་མེད་ན། སངས་རྒྱས་རྩ་ནས་ལྡོག་པ་
ཡིན། རིག་པ་ལ་གཞི་དང་བོན་སྐུ་རུ་དབྱེ་བ། སངས་རྒྱས་སེམས་ཅན་དུ་དབྱེ་བ། ཡེ་